วันนี้มาทานข้าวมันไก่ถึง อ.พนัสนิคม หลังมื้ออาหารก็พึ่งบริการ Wongnai ตามเคย อยากหาร้านกาแฟชิวๆนั่ง ก็มาเตะตากับร้านนี้เลยครับ กมลชนก คอฟฟี่พลัส จัดการให้เจ้า GPS นำพามาถึง มาถึงร้านแว๊บแรกรู้สึกได้เลยว่า โอ๊วว.. ร้านสวยนะ ดูดีมากกว่าที่คาดคิดไว้ค่อนข้างเยอะเลย ใช้พื้นที่บ้านพักอาศัยส่วนตัว ที่มีบริเวณกว้างขวาง มาดัดแปลงทำร้านอาหารและร้านกาแฟ ได้ฟิวส์ประมาณ Coffee in the garden เลยละครับ 

ยังไม่ได้ทดลองเมนูอาหารครับ วันนี้ได้แค่กาแฟ เครื่องดื่ม แล้วก็ขนมนิดหน่อย เริ่มที่กาแฟก่อน เริ่มต้นที่ 35 บาท เป็นกาแฟราคาประหยัด เลยได้กาแฟรสชาตทั้งขมและเปรี้ยวมาครับ ไม่ผ่านจริงๆ ถึงแม้จะราคาไม่แพง แค่ฟองนมก็ไม่ใช่แล้วครับ 

ข้ามมาที่ขนมปังปิ้ง ชุดละ 40 บาท ใช้ปังโฮลวีต มาประกบกัน 2 คู่ 4 แผ่น ด้านในเป็นเนย นม และน้ำตาล กรอบกำลังพอดี อร่อยครับ 

ทับทิมกรอบ ถ้วยละ 30 บาท อร่อยใช้ได้ น้ำกะทิหอมๆ มีขนุนใส่มาให้ด้วย นี่ถ้าเปลี่ยนถ้วยซักนิด ทับทิมกรอบถ้วยนี้จะน่ากินและอร่อยมากขึ้นครับ

โดยสรุป... ร้านนี้โดดเด่นมากที่บรรยากาศร้าน ทำได้ดีแบบสุดๆ มีมุมให้เลือกนั่งเยอะเลย มุมถ่ายภาพก็มีให้กดชัตเตอร์กันเพลินๆ แต่ส่วนของกาแฟ ต้องปรับปรุงอีกพอสมควรละครับ ขนมทำได้ดีใช้ได้แล้ว อาจจะเพิ่มตัวเลือกให้มากขึ้นอีกนิด ส่วนของอาหารคอมเม้นยังไม่ได้ครับ 

พิกัด  :  ถ้ามาจากทางชลบุรี ถึงสี่แยกพนัสนิคม ขับตรงยาวไปผ่านตลาด จนถึง 5 แยก ให้เลี้ยวขวา แต่เบี่ยงออกแยกซ้ายนะครับ (เพราะเป็น 5 แยก) ขับไปบนถนนเทศบาลพัฒนาไม่เกิน 1 กิโลเมตร ร้านอยู่ทางซ้ายมือ 

เวลาทำการ  :  09.00 - 21.00
หยุดทุกวันอาทิตย์